Lietuvos transporto valstybiniai numeriai

**Lietuvos transporto priemonių registracijos numeriai** – numerio ženklai, kurie sudaryti iš trijų raidžių ir trijų skaičių (pvz., ABC 123). Lentelė turi baltą foną ir juodą tekstą. Kai kurie šiuolaikiniai lietuviški registracijos numeriai yra su mėlyna Europos Sąjungos identifikavimo etikete.

## Istorija
### 1932 m. serijos

1932 m. gruodžio 12 d. Lietuvoje pirmąkart įvesti valstybiniai numeriai su registracijos vietos nuoroda – ant balto numerio užrašytos viena arba dvi raidės reiškė šalies miestą arba apskritį, kurioje transporto priemonė registruota.

### 1946 m. serijos

Nuo 1946 m. numerių lentelės buvo geltonos, raidės (kirilica) ir skaičiai – juodi.
* Automobilių numeriai: ЛС, ЛТ, ЛУ, ЛЧ, ЛШ, ЛЭ, ЛЩ, ЛЮ, ЛЛ
* Motociklų numeriai: ЛС, ЛТ, ЛШ, ЛЭ

### 1958 m. serijos

Nuo 1958 m. automobilių numerių lentelės turėjo juodą foną ir baltą tekstą. Buvo sudaryti iš 4 skaičių ir 3 raidžių. Raidės žymėjo respubliką. Pirmos dvi raidės buvo raidė visada buvo **ЛИ** (LI; nuo  'Lietuva'), ėmus trūkti numerių imtos naudoti dar dvi priekinių raidžių kombinacijos **ЛЛ** (LL) ir **ЛК** (LK).

* Automobilių numeriai (TSRS teritorijai):
** ЛИА, ЛИБ, ЛИВ, ЛИГ, ЛИД, ЛИЕ, ЛИЖ, ЛИЗ, ЛИИ, ЛИК, ЛИЛ, ЛИМ, ЛИН, ЛИО, ЛИП, ЛИР, ЛИС, ЛИТ, ЛИУ, ЛИФ, ЛИХ, ЛИЦ, ЛИЧ, ЛИШ, ЛИЩ, ЛИЭ, ЛИЮ, ЛИЯ
** ЛЛА, ЛЛБ, ЛЛВ, ЛЛГ, ЛЛД, ЛЛЕ, ЛЛЖ, ЛЛЗ, ЛЛИ, ЛЛК, ЛЛЛ, ЛЛМ, ЛЛН, ЛЛО, ЛЛП, ЛЛР, ЛЛС, ЛЛТ, ЛЛУ, ЛЛФ, ЛЛХ, ЛЛЦ, ЛЛЧ, ЛЛШ, ЛЛЩ, ЛЛЭ, ЛЛЮ, ЛЛЯ
** ЛКА, ЛКБ, ЛКВ, ЛКГ, ЛКД
* Automobilių numeriai užsieniui. Išvažiuojant į užsienį numerius keisdavo į tokius, kurie turėjo kirilicos raides, sutampančias su kokiomis nors lotyniškomis raidėmis, nes kirilicos raidžių kitose šalyse neatpažindavo ir negalėdavo įsiminti ar užrašyti automobilio numerio.
** РТВ (sutapo su lotyniškomis raidėmis PTB, nors rusiškai skaitoma *RTV*)
* Automobilių priekabų numeriai: ЛИ, ЛТ, ЛЦ, ЛЧ, ЛШ
* Motociklų numeriai:
** ЛИА, ЛИБ, ЛИВ, ЛИГ, ЛИД, ЛИЕ, ЛИЖ, ЛИЗ, ЛИИ, ЛИК, ЛИЛ, ЛИМ, ЛИН, ЛИО, ЛИП, ЛИР, ЛИС, ЛИТ, ЛИУ, ЛИФ, ЛИХ, ЛИЦ, ЛИЧ, ЛИШ, ЛИЩ, ЛИЭ, ЛИЮ, ЛИЯ
** ЛЛА, ЛЛБ, ЛЛВ, ЛЛГ, ЛЛД, ЛЛЕ, ЛЛЖ, ЛЛЗ
* Mopedų numeriai: ЛИА
* Traktorių numeriai (juodas tekstas geltoname fone): ЛИ, ЛС, ЛУ, ЛЧ, ЛШ, ТЕ, ТК, ТЛ, ТС

### 1980 m. serijos

1980 m. numeriai turėjo baltą foną ir juodą tekstą. Turėjo vieną raidę ir keturis skaičius ir dar turi dvi raides – teritorinį kodą, kurios nurodė TSRS respubliką ar sritį. Lietuvą reiškė kodai **ЛИ** (LI) ir **ЛК** (LK).

* Valstybinių lengvųjų automobilių numeriai: ЛИА, ЛИБ, ЛИВ, ЛИГ, ЛИД, ЛИЕ
* Vyriausybinių automobilių numeriai: ЛИТ
* Specialiosios serijos numeriai: ЛКС
* Valstybinių automobilių numeriai užsieniui: РТВ
* Valstybinių krovininių automobilių numeriai: ЛИА, ЛИЛ, ЛИМ, ЛИН, ЛИП, ЛИР, ЛИС, ЛИТ, ЛИУ, ЛИЧ, ЛИШ
* Asmeninių automobilių numeriai:
** аЛИ, бЛИ, вЛИ, гЛИ, дЛИ, еЛИ, жЛИ, зЛИ, иЛИ, кЛИ, лЛИ, мЛИ, нЛИ, оЛИ, пЛИ, рЛИ, сЛИ, уЛИ, фЛИ, хЛИ, цЛИ, чЛИ, шЛИ, эЛИ, юЛИ, яЛИ
** аЛК, бЛК, вЛК, гЛК, дЛК, еЛК, жЛК, зЛК, иЛК, кЛК, лЛК, мЛК, нЛК, оЛК, пЛК, рЛК, сЛК, тЛК, уЛК
* Asmeninių automobilių numeriai užsieniui: аНХ, вНХ, еНХ, кНК, еНК, рНК
* Automobilinių priekabų numeriai: ЛИ, ЛЦ, ЛЧ, ЛШ
* Automobilių priekabų numeriai užsieniui: ЕО, НХ
* Motociklų numeriai: ЛИА, ЛИБ, ЛИВ, ЛИГ, ЛИД, ЛИЖ, ЛИЗ, ЛИИ
* Traktorių numeriai: ЛЖ, ЛТ, ЛХ, ЛЦ

### 1992 m. serijos

Nuo 1992 m. iki dabar yra naudojami trijų raidžių ir trijų skaitmenų numeriai. Daugumos numerių, kurie buvo išduoti iki 2004 m., vidurinė raidė žymėjo apskrities pavadinimo pirmą raidę (išskyrus Klaipėdos ir Tauragės apskritis). Šie numeriai turėjo Lietuvos vėliavos ženklą ant kairėje esančios mėlynos juostos. Vėliau išduodami numeriai nebebuvo susiję su apskritimi ir buvo išduodami abecelės tvarka, pradedant nuo raidės A. Paskutiniai numeriai su trispalve nuo 2004 m. gegužės iki rugsėjo buvo išduodami su lipdukais priekyje, be tarpo tarp raidžių ir numerių. Dvieiliai numeriai buvo išduodami Z serijos, vėliau Kaune ir Vilniuje – ir V. 

Lietuvos kariuomenei buvo rezervuoti serijos LKA numeriai. Nuo 2008 spalio 1 d. kariuomenės autotransportui įvesti atskiro tipo numeriai.

Vieta, kur transporto priemonė registruota (galiojo iki 2004 m.):

#### Nuo 2004 m.

2004 m. buvo įvesta dabartinė sistema, kurioje registravimo vieta nežymima, raidėms (kaip ir skaičiams) leidžiama atsitiktinė kombinacija. Šie numeriai turi Europos Sąjungos žvaigždes vietoje Lietuvos trispalvės. Taip pat nustota gaminti numerius su raide Y dėl jos panašumo į raidę V. 2016 m. ant valstybinių numerių nebeklijuojami techninės apžiūros lipdukai, o nuo 2018 m. numeriai buvo gaminami be lipdukams skirtų metale išspaustų apskritimų. 2019 m. pradėta gaminti valstybinius numerius su raide I, kuri iki tol niekada nebuvo naudojama dėl panašumo į skaičių 1, taip pat sugrąžinta raidė Y. Nuo 2023 m. spalio 2 d. išduodami numeriai su Lietuvos herbu kairėje, tarp mėlynos juostos ir raidžių, be tarpo tarp raidžių ir skaičių.

## Specialieji tipai

### Laikinieji numeriai

Laikinieji numeriai turi baltą foną ir raudoną tekstą. Laikinieji numeriai turi du tipus:
* Taikomi transporto priemonėms, kurios importuojamosioms ar eksportuojamos iš Lietuvos
* Transporto priemonėms, parduodamoms transporto priemonės pardavimo kompanijų ar organizacijų

### Diplomatinis korpusas

Diplomatinio korpuso automobilių registracijos numerių ženklai turi žalią foną ir baltą tekstą. Pavyzdys: **01 3 123**, pirmi du skaitmenys žymi ambasados kodą, suteiktą URM Protokolo departamento pagal atstovybės akreditacijos Lietuvos Respublikoje eiliškumą.

Šalių ambasadų kodai:
01 – Švedijos Karalystės ambasada
02 – Vokietijos Federacinės Respublikos ambasada
03 – Prancūzijos Respublikos ambasada
04 – Latvijos Respublikos ambasada
05 – Danijos Karalystės ambasada
06 – Kanados ambasados biuras
07 – Jungtinės Didžiosios Britanijos ir Šiaurės Airijos Karalystės ambasada
08 – Italijos Respublikos ambasada
09 – Norvegijos Karalystės ambasada
10 – Suomijos Respublikos ambasada
11 – Šventojo Sosto Nunciatūra
12 – Turkijos Respublikos ambasada
13 – Čekijos Respublikos ambasada
14 – Jungtinių Amerikos Valstijų ambasada
15 – Kinijos Liaudies Respublikos ambasada
16 – Lenkijos Respublikos ambasada
17 – Lenkijos Respublikos generalinis konsulatas Vilniuje (nebėra)
18 – Estijos Respublikos ambasada
19 – Rusijos Federacijos ambasada
20 – Rusijos Federacijos generalinis konsulatas Klaipėdoje
21 – Rumunijos ambasada
22 – Ukrainos ambasada
23 – Baltarusijos Respublikos ambasada
24 – Kazachstano Respublikos ambasada
25 – Gruzijos ambasada
26 – Japonijos ambasada
27 – Austrijos Respublikos ambasada
28 – Belgijos Karalystės ambasada
29 – Nyderlandų Karalystės ambasada
30 – Vengrijos Respublikos ambasada
31 – Ispanijos Karalystės ambasada
32 – Suverenaus Karinio Hospitalierių Maltos Ordino ambasada
33 – Graikijos Respublikos ambasada
34 – Airijos ambasada
35 – Portugalijos Respublikos ambasada
36 – Moldovos Respublikos ambasada
37 – Azerbaidžano Respublikos ambasada
38 – Bulgarijos Respublikos ambasada
39 – Armėnijos Respublikos ambasada
40 – Kroatijos Respublikos ambasada
41 – Izraelio Valstybės ambasada

Tarptautinių organizacijų atstovybėms suteikti kodai:
80 – Šiaurės Ministrų Tarybos biuras Lietuvoje
81 – Pasaulio Banko atstovybė Lietuvoje
82 – Europos rekonstrukcijos ir plėtros banko atstovybė Vilniuje
83 – Pasaulinės sveikatos organizacijos koordinacinė tarnyba Lietuvoje
84 – Jungtinių Tautų vystymo programa
85 – Tarptautinės migracijos organizacijos Vilniaus biuras
86 – Europos Komisijos atstovybė Lietuvoje
87 – Jungtinių Tautų biurų įstaigos Lietuvoje
88 – Europos lyčių lygybės institutas
89 – NATO Energetinio saugumo kompetencijos centras

Vidurinysis skaitmuo žymi transporto priemonės kategoriją (asmens, kuriam priklauso transporto priemonė, statusą):
* 1 – ambasados vadovo reprezentacinė transporto priemonė
* 2 – ambasados transporto priemonė
* 3 – ambasados nario ar jo šeimos narių, kurie pagal tarptautinę teisę naudojasi diplomatinėmis privilegijomis ir imunitetais, asmeninė transporto priemonė
* 4 – ambasados administracinio ir techninio personalo nario ar jo šeimos narių asmeninė transporto priemonė.

### Taksi

Taksi automobilių numeriai turi geltoną foną ir juodą tekstą. Pavyzdys: **T01244**. T raidė žymi taksi. Nuo 2018-04-03 patvirtintas naujas taksi numerio standartas. Naujieji – baltos spalvos – numerio ženklai bus išduodami tada, kai pasibaigs turimų, t. y. geltonos spalvos, numerio ženklų atsargos.

### Kariuomenės transportas

Naudojami nuo 2008-10-01. Turi juodą foną ir baltą tekstą. Turi trijų raidžių ir skaičių kombinaciją.

### Istorinės transporto priemonės

Transporto priemonės, kurios yra senesnės negu 30 metų, ir nebegaminamos daugiau kaip 15 metų, nenaudojamos kasdien turi galimybę naudoti tokio tipo numerius. Pirmieji du skaičiai rodo pagaminimo metus, pvz. (19 nerašomi) 54.

### Elektra ir vandeniliu varomos transporto priemonės

2016 m. liepos 1 d. įvestas žymėjimas padėsiantis atskirti elektromobilius ir vandeniliu varomus automobilius iš bendro srauto, mat jiems numatytos lengvatos: nemokamas stovėjimas miesto centre, leidimas važiuoti kai kuriomis autobusų juostomis ir kt. Tokie automobiliai ženklinami valstybiniais registracijos numeriais susidedančiais iš raidžių EV, EA, EB, EC, ED ir keturženklių skaičių, kurių seka prasidėjo nuo 0001.

## Šaltiniai

## Nuorodos
* Автомобильные номера СССР. Литовская ССР